Fornyings- og Administrasjonsdepartementet
Postboks 8004 Dep
0030 OSLO

postmottak@.dep.no

HØRINGSSVAR – ENDRING I FORSKRIFT OM OFFENTLIG ANSKAFFELSER

Viser til tilsendt høringsbrev fra departementet datert 16. juni 2006, med høringsfrist 11. august 2006.

DSHI representerer de 4 spesielle helseinstitusjonene i Norge, som alle drives som ideelle organisasjoner. I forskrift 7.april 2006 nr. 402 om offentlig anskaffelser er disse institusjonene allerede omfattet av muligheten for direkte anskaffelse.

De foreslåtte endringene vil dermed ikke få betydning for våre organisasjoners mulighet for kontraktsinngåelse med regionale helseforetak (RHF) uten forutgående anbuds-/tilbudskonkurranser.

Forslag til endringer vil imidlertid åpne for at kommersielle aktører også kan inngå kontrakter med regionale helseforetak uten forutgående anbuds-/tilbudskonkurranser. Vi har ikke noe i mot dette. 

I foreslåtte endringer vil det være mulig å inngå langsiktig avtaler med ideelle organisasjoner, mens kommersielle aktører kan få midlertidig avtale opptil to år. Vi oppfordrer RHF`ene til å benytte seg av muligheten til langsiktig avtaleinngåelse med ideelle institusjoner, selv om dette blir en ulik håndtering av ideelle og kommersielle aktører. Det er svært uheldig med de siste årenes ett-årige avtaler, dette har gitt stor usikkerhet og lite forutsigbarhet. 

Med hilsen

Iselin Marstrander
leder DSHI

Deres ref:	Vår ref:	Sted / dato:	
200601556	J.nr.  729/06                  IM/-                     Arkiv:	Valnesfjord, 12.07.2006